දේශපාලන ආරංචි මාර්ග සඳහන් කළේ නිදහස් පක්ෂ මූලස්ථානයේ පෙරේදා පැවති සාකච්ඡාවේදී ඒ සම්බන්ධයෙන් වැඩි අවධානයක් යොමුවූ බවයි.අදාළ සාකච්ඡාවට හිටපු ජනාධිපති මෛත්‍රිපාල සිරිසේන මෙන්ම  අමාත්‍යවරුන් වන විමල් වීරවංශ, උදය ගම්මන්පිල සහ ප්‍රජාතන්ත්‍රවාදි වාමාංශික පෙරමුණේ නායක අමාත්‍ය වාසුදේව නානායක්කාර ඇතුලු පිරිසක් එක්ව සිටියා.එමෙන්ම අපේ ජනබල පක්ෂයේ පාර්ලිමේන්තු මන්ත්‍රී පූජ්‍ය අතුරලියේ රතන හිමියන්, පාර්ලිමේන්තු මන්ත්‍රීවරුන් වන ගෙවිඳු කුමාරතුංග, ටිරාන් අලස්, ඒ.එල්.එම්. අතාවුල්ලා, වීරසුමන වීරසිංහ සහ හිටපු අමාත්‍ය ඩිව් ගුණසේකරද ඊට එක්වුණා.මේ අතර මහනුවරදී ඊයේ (09) මාධ්‍ය වෙත අදහස් දැක්වූ කෘෂිකර්ම අමාත්‍ය මහින්දානන්ද අලුත්ගමගේ ප්‍රකාශ කළේ අප්‍රේල් 19 වනදා අග්‍රාමාත්‍යවරයාගේ ප්‍රධානත්වයෙන් පැවැත්වෙන සාකච්ඡාවකදී ගැටලුව විසඳාගන්නා බවයි.